(Návrh)

**VYHLÁŠKA**

**Ministerstva dopravy a výstavby Slovenskej republiky**

z ...................... 2022,

**ktorou sa mení a dopĺňa vyhláška Ministerstva dopravy a výstavby Slovenskej republiky č. 131/2018 Z. z., ktorou sa ustanovujú podrobnosti v oblasti schvaľovania vozidiel v znení neskorších predpisov**

Ministerstvo dopravy a výstavby Slovenskej republiky podľa § 136 ods. 3 písm. a) zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov ustanovuje:

**Čl. I**

Vyhláška Ministerstva dopravy a výstavby Slovenskej republiky č. 131/2018 Z. z., ktorou sa ustanovujú podrobnosti v oblasti schvaľovania vozidiel v znení vyhlášky č. 418/2019 Z. z. a vyhlášky č. 225/2020 Z. z. sa mení a dopĺňa takto:

1. V § 41 písm. n) sa za slovo „vozidlo“ vkladajú slová „kategórie N1“.
2. V § 41 písm. q) sa na konci čiarka nahrádza bodkočiarkou a pripájajú sa tieto slová: „to neplatí pre vozidlo kategórie O, ktorému bolo udelené typové schválenie ES podľa osobitného predpisu[7)](https://www.slov-lex.sk/pravne-predpisy/SK/ZZ/2018/131/20200901#poznamky.poznamka-7) alebo typové schválenie EÚ podľa osobitného predpisu,[7a)](https://www.slov-lex.sk/pravne-predpisy/SK/ZZ/2018/131/20200901#poznamky.poznamka-7a)“.
3. V poznámke pod čiarou k odkazu 12 sa vypúšťa citácia „Nariadenie Komisie (EÚ) č. 1003/2010 z 8. novembra 2010 o požiadavkách typového schvaľovania miesta na montáž a upevnenie zadných tabuliek s evidenčným číslom na motorové vozidlá a ich prípojné vozidlá a ktorým sa vykonáva nariadenie Európskeho parlamentu a Rady (ES) č. 661/2009 o požiadavkách typového schvaľovania na všeobecnú bezpečnosť motorových vozidiel, ich prípojných vozidiel a systémov, komponentov a samostatných technických jednotiek určených pre tieto vozidlá (Ú. v. EÚ L 291, 9. 11. 2010) v platnom znení.“ a na konci sa pripája táto citácia: „Príloha III vykonávacieho nariadenia Komisie (EÚ) 2021/535 z 31. marca 2021, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2019/2144, pokiaľ ide o jednotné postupy a technické špecifikácie pre typové schvaľovanie vozidiel a systémov, komponentov a samostatných technických jednotiek určených pre tieto vozidlá z hľadiska ich všeobecných konštrukčných vlastností a bezpečnosti (Ú. v. EÚ L 117, 6. 4. 2021).“.
4. Nadpis nad § 49 znie:

„**Skúšobná prevádzka, dočasné povolenie neschváleného vozidla a prevádzka automatizovaného doručovacieho vozidla**“.

1. Za § 53 sa vkladajú § 53a a § 53b, ktoré vrátane nadpisov znejú:

„**§ 53a**

**Návrh na povolenie prevádzky automatizovaného doručovacieho vozidla**

[k § 52 ods. 4 zákona]

Návrh na povolenie prevádzky automatizovaného doručovacieho vozidla obsahuje

1. identifikačné údaje navrhovateľa podľa § 157 ods. 3 zákona,
2. identifikačné údaje vozidla v rozsahu
3. značka vozidla,
4. obchodný názov vozidla,
5. typ vozidla,
6. druh vozidla,
7. kategória vozidla a
8. výrobné číslo vozidla,
9. fotografie vozidla v elektronickej podobe,
10. popis trasy alebo popis územia vrátane mapy trasy alebo mapy územia, na ktorom má byť prevádzkované automatizované doručovacie vozidlo,
11. súhlasné stanovisko správcu pozemnej komunikácie, na ktorej má byť automatizované doručovacie vozidlo prevádzkované,
12. súhlasné stanovisko obce, v pôsobnosti ktorej má byť automatizované doručovacie vozidlo prevádzkované,
13. súhlasné stanovisko orgánu Policajného zboru z hľadiska bezpečnosti a plynulosti cestnej premávky k prevádzke automatizovaného doručovacieho vozidla na určenom území alebo trase.

**§ 53b**

**Vzor povolenia prevádzky automatizovaného doručovacieho vozidla**

[k § 52 ods. 6 zákona]

Vzor povolenia prevádzky automatizovaného doručovacieho vozidla je uvedený v prílohe č. 4.“.

1. Nad § 56 sa vkladá nadpis, ktorý znie:

„**Výnimky z technických požiadaviek pre vozidlá**“.

1. Vyhláška sa dopĺňa prílohou č. 4, ktorá vrátane nadpisu znie:

„**Príloha č. 4**

**k vyhláške č. 131/2018 Z. z.**

**VZOR POVOLENIA PREVÁDZKY AUTOMATIZOVANÉHO DORUČOVACIEHO VOZIDLA**

(prvá strana)

V ............................... dňa .....................

**povolenie prevádzkY AUTOMATIZOVANÉHO DORUČOVACIEHO vozidla**

Povolenie vydané pre: ...........................................................................................

 ...........................................................................................

 ...........................................................................................

Identifikačné údaje o vozidle – značka ..............................................................................

 – obchodný názov ...............................................................

 – typ ....................................................................................

 – druh ..................................................................................

 – kategória ..........................................................................

 – výrobné číslo ...................................................................

Povolenie je platné do ........................................................................................................ \*)

Určená trasa alebo územie: ..................................................................................................

..............................................................................................................................................

..............................................................................................................................................

..............................................................................................................................................

Podmienky:

Povolenie prevádzky automatizovaného doručovacieho vozidla je vydané podľa § 52 ods. 6 zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení zákona č. .../2022 Z. z.

Prevádzkovateľ vozidla, ktorý je držiteľom povolenia prevádzky automatizovaného doručovacieho vozidla, je povinný plniť povinnosti ustanovené v § 52 ods. 7 zákona č. 106/2018 Z. z o prevádzke vozidiel v cestnej premávke a o zmene a doplnení niektorých zákonov v znení zákona č. .../2022 Z. z.

odtlačok pečiatky typového schvaľovacieho orgánu meno a priezvisko oprávnenej osoby

 typového schvaľovacieho orgánu a jej podpis

\*) najviac na dva roky

(ďalšie strany)

Fotografie vozidla:

“.

**Čl. II**

Táto vyhláška nadobúda účinnosť 1. decembra 2022.